****

**Nepoznate riječi:**

**cjelov – poljubac**

**lahor – lagan vjetar, povjetarac**

**bije – tuče**

**Majka**

Noću često kad već zaspim  
i kad soba već opusti,  
k'o laticu ruže, mama  
na moj obraz cjelov spusti.

Ona moje male tuge  
zagrljajem toplim tješi,  
a svakoj se mojoj sreći  
k'o najljepšem daru smiješi.

Njeni prsti kao lahor  
pređu preko moje kose,  
a njene me priče lako  
u daleka carstva nose.

Njena ljubav mene grije,  
njeno srce za me bije,  
znam: nada mnom uvijek bdije majka  
- biće najmilije.

**Ratko Zvrko**